 Az európai adópolitika hatásai a magyar vállalkozásokra

	A CONFINDUSTRIA, a BOSMIP és a Munkaadók és Gyáriparosok Országos Szövetsége az UNICE BOSMIP programja keretében idén második konferenciáját rendezték október 18-án, a Gazdaság és Természettudományok Házában (Budapest, V., ker. Kossuth Lajos tér 6-8.) A program célja - mint arról Lótos Adrienn, az MGYOSZ brüsszeli irodájának vezetője tájékoztatta a megjelenteket -, hogy megismertesse az új tagállamok gyáriparos szövetségeinek tagjait a közösségi joganyag lényeges részeivel, valamint annak gyakorlati alkalmazásához tagállami tapasztalatokat ad. 




Ezen kívül a BOSMIP program fejleszti a társszövetségek intézményi kapacitását, hogy megfelelő szolgáltatást tudjanak adni tagjaiknak. A Konferencia résztvevőit Rolek Ferenc, az MGYOSZ alelnöke köszöntötte.

Dr. Erdős Gabriella, a Price-Waterhouse-Coopers vezető szaktanácsadója áttekintést adott az Európai Unióhoz való csatlakozást követő, a magyar vállalkozásokat érintő legfontosabb adóügyi kérdésekről. Ms. Barbara Streans-Balsing, pénzügyi és adópolitikai szakértő az európai adópolitika jelenlegi kérdéseiről, kilátásairól adott tájékoztatót és ismertette az UNICE tevékenységét az uniós adóügyi szabályozás területén. Ms. Isabella Splendore, a Confindustria adóügyi szakértője a szervezete szempontjából elemezte az európai adópolitika alakulását. Ms. Elisabetta Puralli az ENI szakértője arról beszélt, hogy a vállalatok szemszögéből az általános fogyasztási adó, Európában  hogyan működik..

